**Proces - verbal**

**al ședinței extraordinare a Consiliului Județean Vrancea**

**convocată de îndată în 8 decembrie 2023**

În data de 8 decembrie 2023, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința extraordinară a Consiliului Județean Vrancea convocata de îndată prin Dispoziția președintelui nr. 956 din 7 decembrie 2023.

Cu îndeplinirea procedurilor legale în materie, lucrările ședinței au fost conduse de președintele Consiliului Județean Vrancea, domnul Cătălin Toma, care a precizat că ședința se desfășoară prin platforma online de videoconferință/teleconferință Zoom, caracterul public al acesteia fiind asigurat prin publicarea pe site a minutei, imediat după ședință, și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 31 de aleși județeni din care – 30 de consilieri județeni și președintele consiliului județean. Absenți au fost domnii consilieri Atarcicov Adrian si Ghețu Cătălin.

**Președintele Consiliului Județean Vrancea, domnul Cătălin Toma,** a precizat că sunt îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de specialitate și de avizele comisiilor de specialitate, care au fost transmise prin poșta electronică fiecărui consilier județean. Totodată, a menționat că nu au fost formulate amendamente și a reamintit consilierilor județeni că au obligația să nu participe la adoptarea proiectelor de hotărâri dacă sunt în conflict de interese.

**Președintele Consiliului Județean Vrancea** a dat cuvântul secretarului general al județului pentru a supune spre aprobare procesul-verbal al ședinței ordinare din 28 noiembrie 2023.

**Fiind supus votului, procesul - verbal a fost aprobat în unanimitate**.

**Președintele Consiliului Județean Vrancea** a precizat că această ședință a fost convocată de îndată întrucât Autoritatea de management pentru Programul Operațional Regional 2014-2020 a emis Instrucțiunea nr. 207/2023, potrivit căreia pana la 10 decembrie este necesar adoptarea hotărârilor privind continuarea implementării activităților proiectelor din fonduri proprii, în scopul realizării integrale a acestora și asigurării funcționalității până la termenul aprobat în acest sens la nivelul contractului de finanțare, dar nu mai târziu de 31 decembrie 2024. Prin urmare, Administrația Finanțelor a solicitat ca până la 11 decembrie să fie stabilită pentru perioada 2024-2027 repartizarea pe localități a sumelor estimat a fi încasate în următorii 3 ani din cote defalcate impozit pe venit și TVA.

**S-a trecut la prezentarea proiectelor de hotărâri înscrise pe ordinea de zi a ședinței:**

1. „Aprobarea continuării implementării proiectului „REABILITARE ENERGETICĂ ȘI LUCRĂRI CONEXE LA CORP C10, CENTRU ȘCOLAR PENTRU EDUCAȚIE INCLUZIVĂ ELENA DOAMNA, str. CUZA VODĂ, nr. 56, din fonduri proprii”

2. „ Aprobarea etapizării în perioada de programare 2021-2027, a proiectului „Modernizarea infrastructurii rutiere de drumul județean dintre localitățile: Focșani- Golești- Vârteșcoiu- Odobești cu conectivitate directă la rețeaua TEN-T”, finanțat în cadrul Programului Operațional Regional 2014-2020”

3. „ Aprobarea continuării implementării proiectului „Reabilitare energetică și lucrări conexe la corpurile C5, C6 și C7, str. Cuza Vodă nr. 56”, cod SMIS 118520”, din fonduri proprii”

4. „ Aprobarea continuării implementării proiectului „Reabilitare energetică și lucrări conexe centru DGASPC – VN – sat Petrești, comuna Vînători”, din fonduri proprii”

5. „ Aprobarea continuării implementării proiectului „Reabilitare energetică și lucrări conexe Spitalul Județean de Urgență ”Sf. Pantelimon” Focșani, Secția Psihiatrie și Boli infecțioase și Secția Dermatologie, O.R.L., Oftalmologie”, cod SMIS 137354, din fonduri proprii”

6. „ Repartizarea pe unităţile administrativ-teritoriale din Județul Vrancea a sumelor din cota din impozitul pe venit estimat, precum şi a sumelor defalcate din T.V.A. estimate a se repartiza Județului Vrancea pe anii 2024-2027”.

**Fiind supusă votului, ordinea de zi a ședinței a fost aprobată cu unanimitate de voturi. ( 31 voturi ”pentru”)**

**Ulterior, s-a trecut la dezbaterea proiectelor de hotărâri.**

**La punctul 1 proiectul privind** „Aprobarea continuării implementării proiectului „REABILITARE ENERGETICĂ ȘI LUCRĂRI CONEXE LA CORP C10, CENTRU ȘCOLAR PENTRU EDUCAȚIE INCLUZIVĂ ELENA DOAMNA, str. CUZA VODĂ, nr. 56, din fonduri proprii”.

**Domnul consilier județean Guguianu Constantin** a cerut explicații cu privire la cauzele care au determinat întârzieri în execuția lucrărilor aferente proiectelor aflată pe ordinea de zi.

**Managerul proiectului „Reabilitare energetică și lucrări conexe la corp C10, Centru Școlar pentru Educație Incluzivă Elena Doamna”, domnul Matișan Dragoș**, a precizat că lucrările la acest obiectiv vor fi terminate și plătite până la data de 31 decembrie 2023. Însă, finalizarea proiectului este condiționata de finalizarea contractului de lucrări adiționale încheiat in luna septembrie 2023 cauzat de noile normative impuse de ISU. Prin urmare, recepția la finalizarea lucrărilor nu poate fi făcută decât la începutul anului viitor. A mai menționat ca lucrările la acest obiectiv vor fi terminate mai devreme cu 4 luni fata de perioada prevăzută in contract. Totodată, a amintit ca sumele reprezentând cheltuielile eligibile care vor fi plătite din bugetul propriu vor fi foarte mici, acestea reprezentând 10% din plățile către verificatorul de proiect, dirigintele de șantier, certificatul energetic si comunicatul de presa.

**Domnul consilier județean Dănuț Cristian** a întrebat cine este responsabil pentru aceste corecții financiare aplicabile proiectelor aflate pe ordinea de zi.

**Președintele Consiliului Județean Vrancea** a precizatcă in aceste situații nu este vorba de corecții financiare, ci de o reglementare a unui mecanism de finanțare european. A amintit ca lucrările sunt terminate, fiind vorba in aceste cazuri doar de procedura recepției finale.

**Fiind supus votului, proiectul de hotărâre a fost adoptat în unanimitate. (31 voturi ”pentru”)**

**La punctul 2 proiectul privind** „Aprobarea etapizării în perioada de programare 2021-2027, a proiectului „Modernizarea infrastructurii rutiere de drumul județean dintre localitățile: Focșani- Golești- Vârteșcoiu- Odobești cu conectivitate directă la rețeaua TEN-T”, finanțat în cadrul Programului Operațional Regional 2014-2020” .

**Domnul consilier județean Lepădatu Mihăița** a apreciat că lucrările la drumul județean amintit nu sunt executate corespunzător și a solicitat lămuriri cu privire la acest aspect.

**Domnul consilier județean Vasilache Florin Jan** a felicitat echipa care s-a implicat în acest proiect, dar a amintit si situația grea a drumurilor din municipiul Focșani. Totodată, a făcut un apel la implicarea autorităților in soluționarea problemei siguranței rutiere pe drumurile publice.

**Vicepreședintele Consiliului Județean Vrancea, domnul Marian Oprișan**, a precizat că este păcat că nu au fost finalizate lucrările la acest drum județean, solicitând consiliului județean să îl acționeze în instanța pe proiectantul lucrărilor.

**Domnul consilier județean Vasilache Florin Jan** a amintit eforturile făcute pentru derularea acestui proiect.

**Directorul Direcției Tehnice si Investiții, domnul Iordache Romeo**, a menționat că la acest moment proiectul este realizat in procent de 79,5%. A reamintit dificultățile pe care le-a întâmpinat cu executantul lucrărilor, acesta nerespectând graficul de execuție, obligațiile sale fiind preluate ulterior de asociatul sau. Totodată, au fost invocate si întârzierile cauzate de lucrările de apa si canal efectuate pe acel tronson de drum județean. De asemenea, domnul director a subliniat că procedura de decontare a banilor este una greoaie întrucât cererile de rambursare sunt verificate de doua organisme, respectiv ADR Brăila si autoritatea de management din cadrul POR.

Domnul director a mai adăugat că pentru lucrările executate pe acest sector de drum au fost emise doar doua rapoarte de neconformitate, garanția lucrărilor fiind de 10 ani.

**Președintele Consiliului Județean Vrancea** a subliniat că etapizarea este procedura prin care avem posibilitatea să mai primim bani europeni pentru acest proiect.

**Fiind supus votului, proiectul de hotărâre a fost adoptat în unanimitate. (31 voturi ”pentru”)**

**La punctul 3 proiectul privind** „ Aprobarea continuării implementării proiectului „Reabilitare energetică și lucrări conexe la corpurile C5, C6 și C7, str. Cuza Vodă nr. 56”, cod SMIS 118520”, din fonduri proprii”.

**Managerul proiectului „Reabilitare energetică și lucrări conexe la corpurile C5, C6 și C7, str. Cuza Vodă nr. 56”, domnul Matisan Dragoș,** a precizat căsi finalizarea acestui proiect este condiționata de lucrări adiționale de adaptare a documentației tehnice la situația din teren. Lucrările eligibile vor fi finalizate pana la sfârșitul anului 2023, rămânând a fi plătiți verificatorul de proiect si dirigintele de șantier.

**Fiind supus votului, proiectul de hotărâre a fost adoptat în unanimitate. (31 voturi ”pentru”)**

**La punctul 4 proiectul privind** „ Aprobarea continuării implementării proiectului „Reabilitare energetică și lucrări conexe centru DGASPC – VN – sat Petrești, comuna Vînători”, din fonduri proprii”.

**Managerul proiectului „Reabilitare energetică și lucrări conexe centru DGASPC – VN – sat Petrești, comuna Vînători”, doamna Valentina Harabor,** a precizat că lucrările aferente acestui proiect vor fi finalizate la 31 decembrie 2023, dar că pe același amplasament se mai derulează o lucrare finanțată din fonduri locale.

Si în acest caz, constructorul a finalizat lucrările mai devreme cu 4 luni față de termenul stabilit prin contract.

**Fiind supus votului, proiectul de hotărâre a fost adoptat în unanimitate. (31 voturi ”pentru”)**

**La punctul 5 proiectul privind** „ Aprobarea continuării implementării proiectului „Reabilitare energetică și lucrări conexe Spitalul Județean de Urgență ”Sf. Pantelimon” Focșani, Secția Psihiatrie și Boli infecțioase și Secția Dermatologie, O.R.L., Oftalmologie”, cod SMIS 137354, din fonduri proprii” .

**Responsabilul tehnic al proiectului „Reabilitare energetică și lucrări conexe Spitalul Județean de Urgență ”Sf. Pantelimon” Focșani, Secția Psihiatrie și Boli infecțioase și Secția Dermatologie, O.R.L., Oftalmologie”, domnul Scanghel Mihai,** a menționat că si acest proiect se va finaliza pe 29 decembrie 2023, dar că recepția la terminarea lucrărilor nu va putea fi făcută până la finalul anului. Plățile care vor fi achitate in anul 2024 vor fi in suma de aproximativ 25 mii lei, acestea reprezentând auditul financiar, comunicatul de presa si dirigintele de șantier.

**Fiind supus votului, proiectul de hotărâre a fost adoptat în unanimitate. (31 voturi ”pentru”)**

**La punctul 6 proiectul privind** „Repartizarea pe unităţile administrativ-teritoriale din Județul Vrancea a sumelor din cota din impozitul pe venit estimat, precum şi a sumelor defalcate din T.V.A. estimate a se repartiza Județului Vrancea pe anii 2024-2027”.

**Fiind supus votului, proiectul de hotărâre a fost adoptat în unanimitate. (31 voturi ”pentru”)**

**Secretarul general al județului Vrancea, doamna Raluca Dan**, a precizat că au fost întocmite doua erate la doua hotărâri adoptate de consiliul județean, respectiv:

- Hotărârea Consiliului Județean Vrancea nr. 294 din 21 decembrie 2022 privind ”Actualizarea Devizului General și a indicatorilor tehnico-economici pentru obiectivul de investiții „CONSOLIDARE, RESTAURAREA ȘI PUNERE ÎN VALOARE - MUZEUL VRANCEI" - CLĂDIREA "TRIBUNALUL JUDEȚEAN cod LMI VN-II-m-A-06417" Str. Cuza Vodă nr. 8 Focșani” întrucât s-a constatat o diferență de 2 lei între valorile aprobate si cele rezultate în platforma MY SMIS la valoarea contribuției proprii si la valoarea asistentei nerambursabile solicitate.

- Hotărârea nr. 262/28.11.2023 privind „Aprobarea organigramei, statului de funcții și numărului de personal pentru aparatul de specialitate al Consiliului Județean Vrancea, cabinetul președintelui și cabinetele vicepreședinților Consiliului Județean Vrancea” întrucât denumirea unei structuri era incompletă.

Epuizându-se dezbaterea proiectelor înscrise pe ordinea de zi, președintele consiliului județean a declarat închise lucrările ședinței extraordinare a Consiliului Județean Vrancea din 8 decembrie 2023.

**Președintele**

**Consiliului Județean Vrancea**

**Cătălin TOMA**

**Secretar general al județului**

**Raluca Dan**